नैंसी की मौत से पाँच दिन पहले
- प्यार तुम्हें। - तुम्हें भी प्यार।
मैंने तुम्हारा असली रूप देख लिया है। और मैं इसे दूसरों को भी दिखा सकता हूँ।
धत्!
मुझे तुमसे मिलना है।
इम्पर्फ़ेक्ट विमेन
ऐरामिंटा हॉल की किताब पर आधारित
ताज़ा ख़बर डैश कैमरे पर संदिग्ध दिखाई दिया
मिसेज़ सिम्पसन।
जिस क़ानूनी सहायता का मैंने ज़िक्र किया था। यह बहुत अच्छी वकील हैं।
अगर आपको आज रात ठहरने के लिए कोई जगह चाहिए,
तो हमारे पास कुछ संसाधन उपलब्ध हैं।
हॉवर्ड, मेरी बात सुनो।
- तुमने बहुत बड़ी ग़लती की है। - एक और शब्द भी नहीं।
- मैंने कुछ नहीं किया। - मेरे क्लाइंट
- अपने बच्चों को लेने आए हैं। - क्या?
इसमें कोई परेशानी नहीं होनी चाहिए। मैं आपको ले चलती हूँ।
एलेनॉर ने पुलिस वालों को फ़ोन किया होगा।
मैंने उनसे कुछ नहीं कहा।
अब तुम देखना, तुम उन लड़कियों से कभी नहीं मिल पाओगी।
नहीं, तुम ऐसा नहीं कर सकते। उन्हें मेरी ज़रूरत है। उन्हें अपनी माँ की ज़रूरत है।
हे, बच्चों।
- अब हम कहाँ जा रहे हैं? - घर।
हैलो, बच्चे। सब ठीक है।
- मुझे इसका बहुत अफ़सोस है। - मॉम नहीं चलेंगी?
इन्हें कुछ सवालों के जवाब देने हैं। चलो, बच्चे।
हॉवर्ड, प्लीज़। मैं तुमसे भीख माँग रही हूँ। प्लीज़।
- प्लीज़ ऐसा मत करो। - मैंने कुछ नहीं किया। यह तुमने किया है।
मैंने नहीं। तुमने।
- मॉम! - कोई बात नहीं, बच्चे।
उठाओ, गैंज़। फ़ोन उठाओ।
मिस बुशे।
आख़िर हो क्या रहा है?
हॉवर्ड के साथ क्या हुआ?
उसे हिरासत में रखने के लिए कोई सबूत नहीं मिला। हमें उसे छोड़ना पड़ा।
धत्।
- धत्। - वह क़ातिल नहीं है। आपको आगे बढ़ना होगा।
एलेनॉर
पिछले 12 घंटों में,
हमें स्थानीय पुलिस से विश्वसनीय जानकारी मिली है,
जो मिस्टर रीड की तलाश करने में हमारे साथ मिलकर काम कर रही है।
हमने तलाश का दायरा पूरे राज्य तक बढ़ा दिया है, सीमा पर भी नज़र रखी जा रही है।
तो वह आपके हाथ से निकल गया।
बेकर्सफ़ील्ड में उसके घर पर हमारे दल तैनात हैं।
उसके आख़िरी ज्ञात कार्यस्थल पर भी हमारे दल मौजूद हैं।
हमें विशेष लाइन पर कई बार उसके दिखने की सूचनाएँ मिली हैं,
लेकिन फ़िलहाल किसी भी सूचना की पुष्टि नहीं हो पाई है।
और आपने यह सब अब तक क्यों नहीं किया?
- मिस्टर रीड कभी भी शक के दायरे में नहीं थे। - बिल्कुल।
क्योंकि आप अपना काम करने के बजाय मेरी पत्नी की हत्या का इल्ज़ाम
कमबख़्त मेरे सिर पर मढ़ने में जो व्यस्त हैं।
क्या मुझे आपको याद दिलाने की ज़रूरत है कि हमने यह मीटिंग शिष्टाचार के नाते रखी है?
ऐसा शिष्टाचार जिसके शायद आप हक़दार भी नहीं हैं,
ख़ासकर उस नुक़सान को देखते हुए जो हमें झेलना पड़ेगा, अगर मिस्टर सिम्पसन ने उस अनुरोध के आधार पर
इस विभाग पर केस कर दिया, जो मैंने आपके परिवार के दबाव में पूरा किया था।
इसलिए, अगर आपकी बात पूरी हो गई हो,
- तो हम अपनी बात जारी रखें। - माफ़ करना।
- मैरी सिम्पसन। मुझे बताया था कि यहाँ… - हाँ, हाँ। प्लीज़, बैठ जाइए।
डिटेक्टिव।
आप दोनों को यहाँ बुलाने की एकमात्र वजह यह है
कि आप मिसेज़ हेनेसी को सबसे ज़्यादा समय से जानती थीं।
क्या आप मिस्टर रीड और मिसेज़ हेनेसी के बीच के रिश्ते के बारे में
हमें कोई भी ऐसी जानकारी दे सकती हैं जो उन्हें ढूँढने में हमारी मदद कर सके?
जहाँ तक हम जानते थे, नैंसी ने सालों पहले अपने परिवार से सारे सम्पर्क तोड़ लिए थे।
बल्कि दशकों पहले। वह उनसे किसी तरह का कोई सम्बन्ध नहीं रखना चाहती थी।
हमारा मानना है कि मिस्टर रीड और मिसेज़ हेनेसी अभी भी सम्पर्क में थे।
हम इस नम्बर को ट्रैक करके एक ऐसे फ़ोन तक पहुँचे जो अब निष्क्रिय है और जिसे मिस्टर रीड ने ख़रीदा था।
मिसेज़ हेनेसी ने अपनी हत्या से पाँच रात पहले उन्हें फ़ोन किया था
और फिर उस रात को, जिस रात उनकी हत्या हुई थी।
हमें अभी यह पता नहीं चल पाया है कि कॉल किस बारे में थी, पर…
तो अब आप असली क़ातिल को ढूँढने के बजाय
नैंसी की मौत का दोष कमबख़्त ख़ुद उसी पर डाल रहे हैं?
मुझे बहुत अफ़सोस है कि हम आपकी और मदद नहीं कर पाए।
रॉबर्ट। प्लीज़ रुक जाओ।
क्या?
मुझे पता है यह सब कैसा लग रहा है। लेकिन मैं हॉवर्ड के बारे में ग़लत नहीं थी।
मुझे नहीं पता कि इस सब में स्कॉट की क्या भूमिका है,
पर मुमकिन है वे साथ मिलकर काम कर रहे हों। ज़रूर वे…
स्कॉट ने ही नैंसी को मारा है, ठीक है? स्कॉट ने।
हॉवर्ड ने नहीं।
तुम दोनों के बीच जो कुछ भी चल रहा है, मुझे कमबख़्त उससे बाहर रखो।
- वे मेरे बच्चों के सामने उसे ले गए। - मतलब…
- तुम्हें यह पता था? - मुझे यह नहीं पता था
- कि इतनी जल्दी कार्रवाई होगी। - हो गई।
मुझे अफ़सोस है कि ऐसा हुआ।
- पर हमने एक फ़ैसला लिया था और तुम उससे मुकर गईं। - उसके पास मेरे बच्चे हैं, एली।
मानो उसने मेरे हाथ-पैर ही छीन लिए हों।
मैं कुछ नहीं हूँ, मांस के अलावा, उनके बिना मेरा कोई वजूद नहीं है।
इसका क्या मतलब है? कि हम उसे यूँ ही बचकर निकल जाने दें?
क्या तुमने वह वीडियो देखा?
अगर हम ग़लत हुए तो? हम्म?
- अगर स्कॉट ने नैंसी को मारा हो तो? - तुम इस बात पर भरोसा नहीं कर सकतीं।
- मुझे नहीं पता! - मैरी,
क्या एडेरल ले-लेकर तुम्हारा दिमाग़ बिल्कुल ख़राब हो चुका है?
हॉवर्ड ने अपना अपराध लगभग स्वीकार कर ही लिया था।
तुम ऐसा नहीं सोच सकतीं कि मार्कस और लड़कियों को उसके पास छोड़ना सही है।
तुम दूसरों के सहारे जीना बंद करके अपना ख़ुद का परिवार क्यों नहीं बना लेतीं?
अदालत की तारीख़ का क्या हुआ?
सुनवाई, हाँ।
कस्टडी का आपातकालीन आदेश हासिल करने के लिए।
आपके पति ने जल्दी सुनवाई करने के लिए याचिका दायर की है।
जज डेविस ने हमें मंगलवार का समय दिया है।
अब तो सिर्फ़ छह दिन बचे हैं। आपने कहा था हमारे पास कुछ हफ़्ते होंगे।
- वह ऐसा कैसे कर सकता है? - वह
"सम्भावित शारीरिक ख़तरे की उचित आशंका" का दावा कर रहा है।
मॉम से? यह बकवास है।
वह आपातकालीन परिस्थितियों का भी हवाला दे रहा है।
लगता है उसकी नौकरी के लिए उसे ओहायो जाना है और वह लड़कियों को साथ ले जाने के लिए याचिका डाल रहा है।
- वह ऐसा नहीं कर सकते। - यह तो जज डेविस तय करेंगे।
नहीं, यह जायज़ नहीं है।
मार्कस, बैठ जाओ।
वह मॉम को धोखा देते रहे हैं।
वह ऐसा सालों से कर रहे हैं।
आपको लगता है कि मुझे नहीं पता, पर मुझे पता है।
बच्चे…
मेरे डैड, वह एक अच्छे इंसान होने का दिखावा करते हैं।
उन्होंने सबको बेवक़ूफ़ बना दिया है।
कोई नहीं जानता कि वह असल में कैसे हैं।
हम कुछ तो कर सकते होंगे।
क्या आपके पास किसी भी प्रकार के दुर्व्यवहार का कोई सबूत है?
नहीं। वह…
वह कहीं ज़्यादा चालाक इंसान है।
हालाँकि मुझे सच में लगता है कि वह कुछ भी कर सकता है।
और क्या आपने कभी पुलिस में रिपोर्ट लिखवाई है?
- नहीं। - अफ़सोस की बात है।
किसी समकालीन रिपोर्ट के बिना
सबसे अच्छा यही होगा कि हम हॉवर्ड की कमज़ोरियों की बिल्कुल बात ना करें।
अपने मज़बूत पक्षों पर ध्यान दें।
एक दमदार गवाह चाहिए जो आपके अच्छे चरित्र की गवाही दे।
मैं गवाही दे सकता हूँ।
परिवार से बाहर का कोई व्यक्ति होना चाहिए।
हो सके तो कोई ऐसा व्यक्ति जो आपको सालों से जानता हो।
आपकी ज़िंदगी में ऐसा कौन है जो आपके लिए गवाही दे सकता है?
मॉर्निंग।
- हैलो, बर्नार्ड। - मिस एली।
- आप बहुत लम्बे समय बाद आईं। - आपको देखकर अच्छा लगा।
- आपके घर में आपका स्वागत है। - शुक्रिया।
अगर वे इस पर सहमत नहीं होते हैं, तो हमें मध्यस्थता की प्रक्रिया अपनानी होगी।
मैं सहमत हूँ।
फिर उनसे साइन करवा लो।
शुक्रिया।
हैलो।
यह कौन सा हेयरकट है…
शैग या बॉब?
लम्बाई के हिसाब से बताना मुश्किल है।
असल में यह बिक्सी कट है।
तुम पर जँच रहा है।
मैं कुछ नया आज़माना चाहती थी।
जब तुम्हारे भाई ने बताया कि तुम आ रही हो, तो मैं थोड़ी हैरान हो गई थी।
मुझे लगा वह मुझे चिढ़ा रहा है।
आम तौर पर जब तुम भागती हो, तो…
तुम मेरी दिशा में नहीं आतीं।
हाँ।
मुझे नहीं पता मैं और कहाँ जाऊँ।
अब मेरे पास जाने के लिए कोई जगह नहीं बची।
मिस्टर हेनेसी। आपसे कोई मिलने आया है।
अभी नहीं, अडेल।
धत्।
हे।
क्या तुम यहाँ से जा रहे हो?
बस सजावट बदल रहे हैं।
मैंने सोचा कि मैं इसे एक पॉटरी स्टूडियो में बदल दूँ।
या ऐसी जगह में, जहाँ ध्यान कर सकें।
हाँ, यह बिल्कुल वैसी ही जगह लगती है।
मैं तुम्हारे लिए क्या कर सकता हूँ?
बच्चों की कस्टडी की सुनवाई होने वाली है
और मुझे मेरे अच्छे चरित्र की गवाही देने के लिए गवाहों की ज़रूरत है।
ऐसे लोग जो मुझे लम्बे समय से जानते हों और जो मेरे एक अच्छी माँ होने की गवाही दे सकें।
ओह, यार।
हालात काफ़ी ज़्यादा ख़राब हैं कि तुम्हें मेरे पास आना पड़ा।
क्या? नहीं, रॉबर्ट।
तुमने मुझे एक माँ के रूप में देखा है और कम से कम नैंसी से उसके बारे में सुना तो है, या…
एलेनॉर का क्या?
हम एक दूसरे से बात नहीं कर रहे हैं।
मुझे इस बात पर बिल्कुल भी भरोसा नहीं है।
भरोसा कर लो। हमारी दोस्ती ख़त्म हो गई।
जब वह तुम्हारे पति के बारे में वह बेतुकी कहानी सुनाने यहाँ आई थी…
मेरा मतलब, वह बहुत डरी हुई थी।
तुम्हारे लिए।
सच में?
तुम्हें मैं कभी पसंद नहीं था।
शुरू से ही।
क्यों नहीं?
बता दो। क्या तुम चाहती हो मैं तुम्हारी मदद करूँ?
रॉबर्ट, ऐसा नहीं है कि मैं तुम्हें…
उगल दो। विनम्र मत बनो।
मैं लोगों की विनम्रता से ऊब चुका हूँ।
बताओ, मैरी। सच बता दो।
मैं कभी समझ ही नहीं पाई।
वे दोनों तुम्हारे आगे-पीछे क्यों घूमती रहती थीं।
मेरा मतलब, मैं समझती हूँ तुम क़द में लम्बे हो और…
कैनेडी जैसे लगते हो, वग़ैरह, वग़ैरह, लेकिन…
लेकिन क्या?
तुम एक शाखा हो।
पेड़ नहीं।
तुम्हारे पास सिर्फ़ वही है जो तुम्हें दिया गया है।
तुम वही हो जो दूसरे लोग तुमसे उम्मीद करते हैं।
तुम…
तुम्हारा असली वजूद…
तुम्हारा तो कोई वजूद ही नहीं है।
रॉबर्ट, चार दिन बाद…
मुझे एक ऐसे जज के सामने खड़ा होना पड़ेगा…
जो यह तय करेगा
कि क्या मैं अपने बच्चों से फिर कभी मिल पाऊँगी या नहीं।
मिस्टर हेनेसी।
पुलिस आई है, सर।
आज सुबह नौ बजकर 13 मिनट पर, हमने स्कॉट रीड को हिरासत में ले लिया।
- रुकिए… तो आपने उसे ढूँढ लिया? - हमने उन्हें ढूँढ लिया।
हे भगवान।
शुक्रिया। मेरा मतलब, यह बस…
- सच में, शुक्रिया। मैं… - मेरे पास और भी ख़बर है।
जब मिस्टर रीड को गिरफ़्तार किया गया, हमें उनके पास मिसेज़ हेनेसी का फ़ोन मिला।
वही जो हमें अपराध स्थल पर नहीं मिल पाया था?
फ़ॉरेंसिक टीम ने उसकी पहचान कर ली है।
तो, यह…
तो बस। मामला ख़त्म।
अभी आगे बहुत कार्रवाई बाक़ी है, लेकिन हमें पूरा भरोसा है।
क्या उसने अपराध स्वीकार कर लिया?
जैसा कि मैंने कहा, हमें पूरा भरोसा है।
तो, अब क्या होगा?
उस पर आरोप तय हो चुके हैं और हम उसे काउंटी भेज रहे हैं।
क्या मुझे ज़रूरत है कि…
- हैलो? - मिसेज़ सिम्पसन?
- कौन बोल रहा है? - ऑलिवर नॉक।
मैं स्कॉट रीड का वकील हूँ।
आपको मेरा नम्बर कैसे मिला?
मेरे मुवक्किल ने अपनी बेगुनाही के बारे में पुलिस को खुलकर बताया है,
लेकिन लगता है उनकी बातें अनसुनी की जा रही हैं।
उन्होंने आपसे बात करने का अनुरोध किया है।
मैं स्कॉट रीड का वकील हूँ। ज़रूरी काम है, प्लीज़ फ़ोन कीजिए!
बैठ जाओ।
एके और सॉल्ट फ़िश, प्लैंटेन और कालालू।
- तुम्हारे पसंदीदा। - आपने खाना बनाया।
बैठ जाओ।
देखो, अगर तुम ना खाना चाहो तो ज़रूरी नहीं कि हम…
नहीं, नहीं, नहीं। शुक्रिया।
नहीं। मैं बस… मुझे किसी का फ़ोन आया।
नैंसी के सौतेले बाप को गिरफ़्तार कर लिया गया है
और वह मुझसे बात करना चाहता है।
और तुम उससे बात नहीं करना चाहतीं?
मतलब, यह वह आदमी है जिसने शायद मेरी सबसे अच्छी दोस्त की हत्या की है।
तो मुझे लगता है कि मुझे जाना चाहिए और उसकी आँखों में आँखें डालकर उससे पूछना चाहिए उसने ऐसा क्यों किया, पर…
पर क्या?
मैं नहीं जा सकती।
मैं वापस नहीं जा सकती।
मुझे लगता है कि जब भी मैं कुछ सही चीज़ करने की कोशिश करती हूँ, कुछ न कुछ ख़राब हो जाता है।
एलेनॉर, अपनी सबसे अच्छी दोस्त के पति के साथ सोने में
तुम्हें क्या सही लग रहा था?
वाह। क्या आपको हमेशा इतना निर्दयी रहना ज़रूरी है?
तुम क्या चाहती हो मैं क्या करूँ? सच को घुमा-फिराकर पेश करूँ?
हाँ। हाँ।
बस एक बार,
मुझे बहुत ख़ुशी होगी कि आप मेरे साथ होने का दिखावा ही कर लें।
क्योंकि यह…
यह जो आपने किया, मैं इसीलिए यहाँ से गई थी।
तुम्हारे और रॉबर्ट के बीच जो हुआ,
तुम्हारी पहचान उस तक सीमित नहीं है।
वह एक ग़लती थी।
ऐसी ग़लती जिसकी क़ीमत तुम्हें चुकानी पड़ी है।
तुम्हें देखकर पता चल रहा है
कि तुमने उसकी क़ीमत चुकाई है।
मॉम…
मुझे लगा था कि वह सच है।
मुझे सच में लगा था।
और मैंने उसे अपना सब कुछ दे दिया।
लेकिन मैं वह फिर से नहीं करना चाहती।
मैं अब दोबारा कभी वैसा महसूस नहीं करना चाहती, किसी के भी साथ।
ऐसा मत करो।
ख़ुद को सबसे अलग मत करो।
जब तुम्हारे पिता की मृत्यु हुई, मैंने उसी को आख़िरी सच मान लिया।
मुझसे बेहतर फ़ैसले लो।
रॉबर्ट तुम्हारे लिए नहीं था।
बात ख़त्म।
लेकिन तुम्हारे दोस्त…
एलेनॉर,
तुम्हें ऐसे लोग मिले हैं जिनसे तुम प्यार कर सकती हो, जिनके साथ तुम अपने सुख-दुःख बाँट सकती हो।
ज़ाहिर है मैंने तुम्हें यह नहीं सिखाया था,
लेकिन तुमने यह ख़ुद ही सीख लिया।
और वे लोग,
अगर तुम सच में उनसे प्यार करती हो,
तो तुम्हें उन्हें यह महसूस कराना होगा।
और इसका मतलब है कि तुम्हें वापस वहाँ जाना होगा।
और वहाँ वापस जाओ और इस मामले को अंजाम तक पहुँचते हुए देखो।
क्योंकि अगर तुमने ऐसा नहीं किया, यक़ीन मानो,
तुम वही बन जाओगी जिससे तुम नफ़रत करती हो।
एक पत्थर हो चुकी औरत जो उस इंसान के साथ दोपहर का खाना भी ठीक से नहीं खा पाती,
जिससे वह सबसे ज़्यादा प्यार करती है।
तुम्हीं बताओ मैं क्या करूँ?
मेरा मतलब, हाँ, जान।
ठीक है। फिर तुम्हीं उसे फ़ोन करो।
- हैलो। - प्लीज़।
वह किसी भी पल बस आते ही होंगे।
मैंने नैंसी को नहीं मारा।
और मैंने पुलिस वालों से भी यही कहा।
उन्हें मुझ पर भरोसा नहीं है।
वे ऐसा दिखा रहे हैं जैसे मैं उसके पीछे पड़ा था।
लेकिन मरने से कुछ रात पहले उसी ने मुझे फ़ोन किया था।
अरे, यह तो मेरे सामने ख़ुद फ़ैंसी नैंसी है।
तुम अभी भी वही परफ़्यूम लगाते हो।
बियर।
काफ़ी अच्छी अँगूठी है।
तो, क्या?
हम एक दूसरे को घूरने की प्रतियोगिता करने वाले हैं?
मैं छोटी सी बच्ची थी।
तुमने मेरे साथ जो चीज़ें कीं…
मैं एक छोटी सी बच्ची थी।
मेरा समय बर्बाद कर दिया।
नहीं, तुम कमबख़्त चुपचाप बैठकर मेरी बात सुनोगे।
आराम से, ठीक है?
हाँ, उसने मुझे सब कुछ बताया।
उसके तुम्हारे पति के साथ सम्बन्ध थे।
इस बारे में सबसे झूठ बोलना।
उसने कहा कि वह भी बहुत घिनौना आदमी है।
वह ना सुनने को तैयार नहीं है।
यहाँ तक कि उसने नैंसी को उसकी नंगी तस्वीरें भी भेजीं।
उसके पति ने उन्हें देख लिया।
ऐसा लग रहा था जैसे उसके पास बात करने के लिए कोई नहीं था।
तो हमने बातें कीं।
कुछ दिनों बाद उसका फिर से फ़ोन आया, और वह किसी…
जन्मदिन की पार्टी में थी…
नहीं। नहीं, माफ़ करना।
यह… इसमें से कोई भी बात सच नहीं हो सकती।
वह तुम्हें कभी फ़ोन नहीं करती। वह तुमसे नफ़रत करती थी।
तुमने उसकी ज़िंदगी बर्बाद कर दी।
वह चाहती थी मैं उसे बचाऊँ।
कैसे?
तुम उसे कैसे बचाने वाले थे?
वह चाहती थी कि मैं हॉवर्ड को डराऊँ।
उसे थोड़ा सबक सिखाऊँ।
ताकि वह पीछे हट जाए।
मैं ऐसा करने भी वाला था।
यह मेरा प्रायश्चित होता।
नैंसी की मौत की रात
- यहाँ वापस आओ। - रु…
हे।
- इसे अभी रोकना होगा। - हैलो?
मुझे मैरी को बताना होगा।
- तुम ऐसा नहीं करोगी। - तुम कहाँ हो?
मुमकिन है वह फिर कभी मुझसे बात ना करे, पर उसे सच जानने का
- हक़ है। - तुम सुन रही हो?
धत्।
वह… वह उस पर झुका हुआ था…
उसके शरीर पर।
उसके हाथ के साथ कुछ… कुछ कर रहा था। मैंने नहीं देखा क्या।
तुमने उसे वहाँ यूँ ही छोड़ दिया?
मैं और क्या करता?
तुम मदद बुलाते।
पुलिस को बताते।
तुम मुझे बताओगी कि मुझे क्या करना चाहिए था?
तुम्हारे पति ने तुम्हारी सबसे अच्छी दोस्त की हत्या की है।
कमबख़्त तुम इस बारे में क्या करने वाली हो?
क्योंकि मैंने उन्हें बताने की कोशिश की, पर कोई मुझे पर भरोसा नहीं कर रहा है।
तुम कहाँ जा रही हो?
पुलिस स्टेशन।
मैं तुम्हारे साथ आ रही हूँ।
सिटी हॉल
इन्होंने कहा कि इनके पास हेनेसी केस से जुड़ी ज़रूरी जानकारी है।
- मैंने सोचा आप सुनना चाहेंगी। - मुझे प्रेस कॉन्फ़्रेंस के लिए जाना है।
- जल्दी बताइए। - हम स्कॉट से मिलने गए थे।
- मुझे जानकारी है। - डिटेक्टिव, वह सच बोल रहा है।
और आपके पास क्या सबूत है?
वही सबूत है। वही। वह चश्मदीद गवाह है।
उसने हॉवर्ड को क़त्ल करते हुए देखा था।
उसके पास अपराध से जुड़ी जानकारी है क्योंकि…
- हाँ, क्योंकि अपराध उसी ने किया है। - नहीं।
ऐसा क्यों लग रहा है कि आप क़ातिल के रूप में उसे ही देखना चाहती हैं?
मैं आपको बताती हूँ यह कैसे काम करता है।
इसके अंदर, मेरे पास ऐसे ठोस सबूत हैं जिन्हें जाँचा और सत्यापित किया जा सकता है।
- हाँ, पर आपने… - मेरे पास फ़ोन रिकॉर्ड हैं,
पीड़िता के फ़ोन पर उँगलियों के निशान हैं।
मेरे पास मिस्टर रीड द्वारा भेजे गए कई सारे धमकी भरे इंस्टाग्राम मैसेज भी हैं।
- उससे बात कर लीजिए। बस… - इससे वजह पता चलती है।
मेरे पास वह सब कुछ है जो मुझे इसे डीए के ऑफ़िस में पेश करने के लिए चाहिए।
और बाहर पत्रकारों का सैलाब आया हुआ है, जो यह अच्छी ख़बर सुनने का इंतज़ार कर रहे हैं
कि इस जघन्य अपराध की पीड़िता को इंसाफ़ मिलकर रहेगा।
तो, अगर आपके पास ऐसे सबूत नहीं हैं जो इन सबूतों से बेहतर हों, तो मैं और बात नहीं कर सकती।
- उसका… - हॉवर्ड के फ़ोन या लैपटॉप का क्या?
अभी तक हमने आपको जो भी दिया है, सब अंदाज़े पर आधारित है।
लेकिन अगर हमारे पास कुछ ऐसा हो जो हॉवर्ड से नैंसी का सम्बन्ध साबित कर दे?
किसी ने नैंसी के फ़ोन पर उसकी नंगी तस्वीरें भेजी थीं।
हॉवर्ड के पास वे तस्वीरें ज़रूर होंगी।
क्या आप उसके कम्प्यूटर की तलाशी लेने का वॉरंट नहीं ले सकतीं?
हम अब और बात नहीं कर सकते।
क्या? डिटेक्टिव, यहाँ कमबख़्त मज़ाक़ चल रहा है?
- ठीक है। हे, मैरी! मैरी। - आपको अपना काम करना होगा!
- बस करो। जानती हूँ। - यह उसका काम है।
- लेकिन ज़ाहिर है उसे कोई फ़र्क़ नहीं पड़ता। - बस करो। यहाँ नहीं।
चलो।
प्लीज़।
कल मुझे अदालत में जाना है।
और मेरे पास कुछ नहीं है।
हॉवर्ड मेरी बच्चियों को अपने साथ ले जाएगा। वह कमबख़्त मेरे बच्चों को ले जाएगा, एली।
- क्या तुम नशे में हो? - क्या? नहीं!
तुमने मुझसे कहा था कि अब तुम वे गोलियाँ नहीं ले रही हो।
मैंने नैंसी की मौत के बाद गोलियाँ लेना शुरू किया था, ठीक है?
- तो तुमने झूठ बोला। - मुझे लगा तुम नहीं समझोगी।
तुम्हारी ज़िंदगी में बहुत कुछ चल रहा था।
और तुम सब कुछ कहीं बेहतर तरीक़े से सम्भाल रही थीं। और मैं बस…
मुझे घुटन सी महसूस हो रही थी।
और हर चीज़ में इतनी ज़्यादा मेहनत लग रही थी और मैं बच्चों पर ध्यान नहीं दे पा रही थी।
मुझे बस… मुझे बस आगे बढ़ते रहने के लिए कुछ चाहिए था।
तुमने इस सोफ़े पर बैठकर मुझे हॉवर्ड के बारे में सब कुछ बताया,
उसके धोखा देने के बारे में भी, उसने जो कुछ भी किया, सब कुछ।
लेकिन तुम तब भी मुझसे चीज़ें छुपा रही थीं।
मैरी, हम एक दूसरे की आँखों में आँखें डालकर झूठ कैसे बोल रहे हैं?
पता नहीं! तुम्हीं बताओ।
मुझे नहीं पता। यह सिर्फ़ मैंने नहीं किया। तुमने, मैंने, नैंसी ने भी यही किया।
नैंसी झूठ बोल रही थी।
वह स्कॉट से बात कर रही थी और हमें कोई अंदाज़ा ही नहीं था!
जानती हूँ।
जानती हूँ। जानती हूँ। जानती हूँ। जानती हूँ।
मैरी, उस रात तुम्हारे जन्मदिन के डिनर से हमारे सबके जाने के बाद,
मैं वैले पर खड़ी इंतज़ार कर रही थी।
और नैंसी वापस आ गई।
और उसने मुझे अपने साथ चलने के लिए कहा, और मैंने मना कर दिया।
वह मुझसे सच बोलने की कोशिश कर रही थी और मैंने उसे ऐसा नहीं करने दिया।
और अब वह मर चुकी है और मैं यह बात किसी से भी कहने में डर रही थी।
लेकिन अब मैं… अब मैं इस बात को अपने दिल में दबाकर नहीं रखना चाहती।
मैं सिर्फ़ नैंसी की चीज़ें नहीं चुरा रही थी।
कभी-कभी हॉवर्ड और मैं…
अक्सर जब हम सेक्स करते थे,
हम अभिनय करते थे और यह नाटक करते थे कि हम रॉबर्ट और नैंसी हैं।
मैं नाटक करती थी कि मैं नैंसी हूँ।
दोस्त ऐसा नहीं करते। है ना?
और कभी-कभी मुझे लगता है कि जो हुआ, उसकी थोड़ी ज़िम्मेदार मैं भी हूँ।
हॉवर्ड के मन में नैंसी की चाहत पैदा करने की।
मुझे माफ़ कर दो, पर मुझे लगा कि अगर तुम्हें यह पता चला,
तो मेरे लिए तुम्हारा प्यार बिल्कुल ख़त्म हो जाएगा।
मुझे लगता है हम सबको एक ही चीज़ का डर था।
रोज़ तीन बजे, मैं आर्टी के लिए एक सेब छीलकर काटती हूँ।
और जूनी के लिए मैं एक पूरा सेब छोड़ देती हूँ।
हर दिन।
यह उन कई सारी चीज़ों में एक चीज़ है जो मैं करती हूँ,
ताकि उनकी ज़िंदगी में स्थिरता रहे और उन्हें सुरक्षित महसूस हो।
हॉवर्ड इस बारे में नहीं जानता।
कोई नहीं जानता क्योंकि ये चीज़ें किसी को नहीं दिखतीं।
मेरे बच्चों को ही परेशानियाँ उठानी पड़ेंगी।
अब हम क्या करें?
हम सच बोलने से शुरुआत करते हैं।
मैं कोरा से बात करने जा रही हूँ।
मुझे लगा कि उसके पिता होने के नाते, तुम्हें पता होना चाहिए,
कि मैं… मैं उसे सब कुछ बताने वाली हूँ।
हमारे बारे में, नैंसी और स्कॉट के बारे में।
मुझे लगता है कि अगर नैंसी के पास और समय होता,
तो वह अपने अतीत को लेकर कोरा को सब कुछ सच बता चुकी होती।
नहीं। बिल्कुल नहीं।
रॉबर्ट, शायद तुम्हें ये सारी बातें राज़ रखने में कोई परेशानी नहीं है,
क्योंकि तुम हेनेसी परिवार से हो, लेकिन मैं नहीं हूँ।
मैं नहीं कर सकती, मैं इस तरह नहीं जीना चाहती।
इन राज़ की बातों ने ही नैंसी की जान ले ली।
मैं नहीं चाहती कि कोरा के साथ भी वही हो।
मैंने उसे तकलीफ़ पहुँचाई और उसे सच बताना मेरा फ़र्ज़ है।
सच? उसे पहले ही लगता है कि मैं एक कमीना इंसान हूँ।
और तुम बस हालात और बिगाड़ दोगी।
यहाँ तुम मायने नहीं रखते।
- ओह, सच में? - हाँ।
क्या तुम यह इसलिए नहीं कर रही हो ताकि मैं वही करूँ जो तुम चाहती हो?
जो तुम हमेशा से चाहती आई हो?
नहीं।
पहले मैं तुमसे किसी चीज़ की चाहत तो रखती थी।
लेकिन अब और नहीं।
मैं कोरा से बात करने जा रही हूँ।
तुम्हें अपना ख़याल रखना चाहिए।
- एलेनॉर। - हाँ?
मैं सच में माफ़ी चाहता हूँ।
मैं फिर भी वहाँ रहना चाहता हूँ।
जानती हूँ।
इस समय तुम मेरी सबसे बड़ी मदद यही कर सकते हो कि अपनी बहनों का ख़याल रखो, ठीक है?
आपको लगता है वह जीत जाएँगे?
तुम्हारी एली आंटी और मैंने कुछ सोचा है।
प्यार तुम्हें, बच्चे।
मेरी तरफ़ से लड़कियों को गले लगा लेना।
बिल्कुल।
- आपको भी प्यार। - बाय।
मैं कभी मैरी जैसे किसी इंसान से नहीं मिली थी।
हमें में से कोई नहीं मिला था।
वह संवेदना की साक्षात मूरत है।
उसके बड़े और उदार दिल में हमेशा सबके लिए जगह होती है।
लेकिन ख़ासकर उसके बच्चों के लिए।
मैरी के लिए मार्कस और जूनिपर और आर्टेमिस से ज़्यादा कोई मायने नहीं रखता।
शुक्रिया, मिस बुशे।
मिस बुशे,
क्या आपको 2025 के अक्टूबर महीने के दौरान प्रतिवादी
और उस समय उनकी आठ साल की बेटी से जुड़ी कोई घटना याद है?
मुझे अपना कैलेंडर देखना पड़ेगा।
ओह, कोई बात नहीं, मैं साफ़ बोलता हूँ।
क्या आपको यह जानकारी थी कि 19 अक्टूबर, 2025 को मिसेज़ सिम्पसन
अवैध रूप से प्राप्त की गई एम्फ़ेटामिन के प्रभाव में,
अपनी बेटी, जूनिपर को
मिनी-मार्ट के अंदर छोड़कर आर्को गैस स्टेशन से गाड़ी लेकर चली गई थीं?
हाँ।
हाँ। क्या?
हाँ, मुझे जानकारी है कि ऐसा हुआ था।
वह इंसान है। उससे ग़लती हो गई थी।
और चार जून की सुबह को, क्या आप इनके साथ थीं
जब इनकी सबसे छोटी बेटी को आपातकालीन कक्ष में भर्ती कराया गया था क्योंकि उसने
- मिसेज़ सिम्पसन की… - मैंने आपसे कहा था उसकी वजह मैं नहीं थी।
- वह हॉवर्ड था। - …बिना डॉक्टर के
परामर्श के ली गई एडेरल दवा ज़्यादा मात्रा में ले ली थी?
हाँ, मैं अस्पताल में ही थी।
शुक्रिया।
मुझे और कुछ नहीं पूछना, योर ऑनर।
आप बाहर आ सकती हैं।
और कोई गवाह, मिस टिसडॉल?
दरअसल हाँ, योर ऑनर।
वह अभी-अभी यहाँ पहुँची हैं।
मैं आठ साल तक हॉवर्ड की पत्नी रही।
क्या आपके कोई बच्चे थे?
कोई नहीं, जिससे हॉवर्ड को घोर निराशा हुई थी।
मैं गर्भवती हुई थी, लेकिन फिर मैंने अपने बच्चे को खो दिया।
पीछे मुड़कर देखती हूँ तो वह मेरी ज़िंदगी का सबसे बड़ा वरदान था।
क्यों? अगर आपको कोई ऐतराज़ ना हो।
क्योंकि मानवता का बहुत भला होगा
अगर कुछ लोग बच्चे पैदा ना करें।
ऐसा लगता है कि आपको अपने पति की ज़्यादा परवाह नहीं थी।
पहले मैं परवाह करती थी।
हॉवर्ड का अपना ही अंदाज़ है, वह अपनी घिनौनी हरकतों से भी लोगों को लुभा लेता है।
उसे मुझ पर हाथ उठाने में कम से कम आठ साल लग गए।
ऐसा बस एक ही बार हुआ था, लेकिन…
उसे भूलना मुश्किल है।
मैंने पिछले दो दशक इस डर में बिताए हैं
कि वह मुझे ढूँढ लेगा और अपने काम को अंजाम तक पहुँचाकर ही दम लेगा।
लेकिन अब मैं उसकी तरफ़ देखती हूँ
और मुझे बस एक ग़ुस्से से भरा बच्चा नज़र आता है
जो अपने ही औसत व्यक्तित्व से बुरी तरह डरा हुआ है।
सब खड़े हो जाएँ।
प्लीज़ बैठ जाइए।
ठीक है।
जहाँ तक बच्चों को राज्य की सीमाओं से बाहर स्थानांतरित करने की
अनुमति से सम्बन्धित आपातकालीन आदेश का प्रश्न है, वह अनुरोध अस्वीकार किया जाता है।
इसका क्या मतलब है? मेरी नौकरी ओहायो में है।
इसका मतलब है नई नौकरी ढूँढ लीजिए।
और प्रतिवादी के ख़िलाफ़ वर्तमान में लम्बित
दूसरों को ख़तरे में डालने के आरोपों को देखते हुए,
मेरी यह राय है कि नाबालिग बच्चियाँ,
आर्टेमिस और जूनिपर सिम्पसन वास्तव में इस समय गम्भीर ख़तरे में हैं,
और अभी माता-पिता में से किसी के भी साथ रहना उनके लिए सुरक्षित नहीं है।
- क्या? - मैं यह मामला
बाल एवं परिवार सेवा विभाग को सौंप रहा हूँ
- ताकि बच्चों की… - नहीं।
…अस्थायी अभिरक्षा का अनुरोध किया जा सके।
मामला सुलझ जाने के बाद,
हम फिर से मिलकर आगे के विकल्पों पर विचार करेंगे।
अदालत की कार्यवाही समाप्त होती है।
हमारे पास और विकल्प हैं।
सब ठीक हो जाएगा।
अब क्या होगा?
- ऐसा नहीं होना चाहिए था। - जानती हूँ। जानती हूँ।
ऐसा नहीं होना चाहिए था।
हम इसके ख़िलाफ़ लड़ेंगे।
- तुम्हें परेशानी क्या है? - नहीं। नहीं, नहीं, नहीं, नहीं।
- तुम्हें कमबख़्त परेशानी क्या है? - बस करो।
मैं होटल आकर तुम्हें ले जाऊँगी और तुम मेरे साथ रहोगी।
एली?
मेअर?
मैरी?
हे, यह मैरी और जूनी का नम्बर है।
और मेरा!
जल्दी।
एली आंटी?
हे, क्या तुम्हारी मॉम से तुम्हारी बात हुई?
मेरी मॉम से? नहीं।
क्या तुम्हारे पिता वहाँ हैं?
नहीं, नहीं, मैंने उन्हें नहीं देखा।
मैं जूनी और आर्टी की देखभाल कर रहा था
और समाज सेवा वाले लोग आए और उन्हें लेकर चले गए।
मुझे समझ में नहीं आ रहा कि मैं क्या करूँ।
ठीक है, मैं तुम्हें डिटेक्टिव बेथनी गैंज़ का नम्बर भेज रही हूँ।
तुम उन्हें फ़ोन करो।
तुम्हें एक चीज़ मुझसे लेकर उन तक पहुँचानी है। ठीक है?
हाँ। हाँ, हाँ, हाँ, ठीक है।
तुम मुझे मारने वाले हो?
नहीं, तुम ही ख़ुद को मारोगी।
कहानी ख़ुद बन जाती है, सच में।
नशे की आदी माँ अपने बच्चों को खो देती है।
महीनों से उसकी हालत बिगड़ती ही जा रही थी।
जीने का कोई मकसद नहीं बचा। इसलिए उसने ठीक उसी जगह अपनी कलाइयाँ काटकर
जान दे दी जहाँ उसकी सबसे अच्छी दोस्त की हत्या हुई थी।
एलेनॉर और मैंने स्कॉट से बात की थी।
उसने तुम्हें देखा था।
उसने तुम्हें वह करते हुए देखा था। उसने तुम्हें नैंसी को मारते हुए देखा था।
नैंसी ने स्कॉट को यहीं मिलने के लिए बुलाया था।
और उसने स्कॉट से तुम्हें पीटने के लिए कहा था ताकि तुम उसे अकेला छोड़ दो।
तुम झूठ बोल रही हो।
अच्छा? मैं झूठ बोल रही हूँ?
तुमने कहा था कि तुम नैंसी को मुझसे बेहतर जानते हो।
क्या वह ऐसा कुछ कर सकती थी?
फिर मैं आज़ाद क्यों हूँ और वह जेल में क्यों है?
क्योंकि…
क्योंकि डिटेक्टिव गैंज़ को पुख़्ता सबूत चाहिए कि क़त्ल तुमने किया था।
और एली और मैं सबूत हासिल करने वाले थे।
हमें… हमें आज रात मेरे होटल के कमरे में उनसे मिलना था।
और अब मैं वहाँ नहीं होऊँगी।
डिटेक्टिव गैंज़ को यह कभी नहीं लगेगा कि मैंने आत्महत्या कर ली।
उन्हें पता चल जाएगा कि तुमने मुझे मारा है।
मेरी बात सुनो, हॉवर्ड।
मेरी बात सुनो।
अब तुम सिर्फ़ एक काम कर सकते हो, ठीक है?
तुम मुझे एली को फ़ोन करने दो।
मेरी बात सुनो, मैं उससे कह दूँगी कि अब हम यह नहीं करेंगे।
मैं यह नहीं कर सकती।
और तुम भाग जाओ।
तुम जाओ।
तुम लड़कियों को छोड़ दो।
तुम्हें लड़कियाँ नहीं चाहिए।
तुम बस चले जाओ।
और आख़िरकार तुम आज़ाद हो जाओगे।
मुझे उसे फ़ोन करने दो।
ठीक है?
सब ठीक है।
धत्! धत्!
मोबाइल मैरी
धत्! हद है, हॉवर्ड!
तुम मुझे डेड ज़ोन में ले आए हो।
यहाँ तो कॉल लगेगी भी नहीं।
बहुत हो गया यह सब।
हम अपनी योजना पर टिके रहेंगे। उठो। चलो। जल्दी।
डेड ज़ोन। पीड़िता की हत्या यहीं की गई थी।
हे भगवान। डेड ज़ोन।
धत्!
चलो।
- तुमने मुझसे प्यार करना कब बंद कर दिया, हँ? - ओह, हद है। चलो।
नहीं!
मैंने अपनी पूरी जवानी तुम्हें दे दी,
तो अगर आज रात मैं मरने वाली हूँ, तो मैं जानना चाहूँगी।
ठीक है, तुम जानना चाहती हो?
जब तुम मेरी टीए थीं, तब तुम में असीम सम्भावनाएँ थीं।
तुम्हारे पास ऐसा दिमाग़ था कि मुझे लगता था कि तुम दुनिया हिला दोगी।
लेकिन तुमने ऐसा नहीं किया।
तुम एक थकी हुई, शिकायतें करने वाली, उबाऊ इंसान बन गईं।
तुमने ऐसा क्यों किया?
मुझे बताओ, हॉवर्ड। तुमने नैंसी को क्यों मारा?
क्योंकि मैं उसे समझाना चाहता था, लेकिन वह सुनने को तैयार ही नहीं थी।
हम यहाँ क्या कर रहे हैं?
देखो।
क्या देखूँ?
यह!
- पुल? - यह स्तम्भों की कतार।
मुझे लगता है कि रात में इससे ज़्यादा ख़ूबसूरत कुछ नहीं है।
मुझे ठंड लग रही है।
यह बिल्कुल आपके आसपास की ही चीज़ है।
और शायद आपने इसे इस नज़रिए से पहले कभी नहीं देखा होगा।
मैं इस समय तुम्हारी रूमानी बातों के मूड में नहीं हूँ।
वापस चलें?
रुको, मुझे कुछ कहना है।
मैं तुमसे प्यार करता हूँ।
- हॉवर्ड, प्लीज़… - रुको, रुको, रुको। बात पूरी करने दो।
हम साथ हो सकते हैं। मैंने पूरी योजना बना ली है।
मैंने पैसे भी बचाकर रखे हैं।
मैं यह नहीं चाहती।
तुम कभी भी उतनी ख़ुश या जीवंत नहीं थीं, जितनी तुम उस रात थिएटर में थीं।
- क्या? - मैं उस जुनून को
- महसूस कर सकता था जो मैंने तुम में जगा दिया था। - तुम भ्रम में हो!
जवाब देने के लिए स्लाइड करें
यहाँ वापस आओ।
नहीं।
इसे अभी रोकना होगा।
मुझे मैरी को बताना होगा।
तुम ऐसा नहीं करोगी।
मुमकिन है वह फिर कभी मुझसे बात ना करे, पर उसे सच जानने का हक़ है।
ओह, रहने दो। तुम्हें मैरी की कोई परवाह नहीं है।
उसकी जान तुम्हारी वजह से गई है।
तुम कमबख़्त क्या कर रही हो?
कमज़ोर वह नहीं थी।
कमज़ोर तुम थे।
कमीनी कहीं की!
- पकड़ लिया। - आउ!
तुमने सब गड़बड़ कर दिया।
मुमकिन था कि हम साथ…
मुमकिन था कि हम साथ… मुमकिन था कि हम साथ…
मुमकिन था कि हम साथ…
हे भगवान।
मेअर। मैरी। मैरी!
हे भगवान। उठ जाओ, प्लीज़। प्लीज़ उठ जाओ।
हे भगवान। हे भगवान।
नहीं! नहीं!
कोई बात नहीं।
हम ठीक हैं।
तुम ठीक हो। हे भगवान।
- हे भगवान। हम… - हम ठीक हैं।
हम ठीक हैं।
शुक्रिया।
- माफ़ करना, आप इनके परिवार से हैं? - हाँ, मैं इनके साथ जा रही हूँ। मैरी।
एली।
तुम ठीक हो?
पता नहीं।
हमने सोचा था कि हम साथ-साथ बूढ़े होंगे।
हमारे बीच यही तय हुआ था। यह वादा हमने तब किया था जब हम युवा थे।
नैंसी लॉरेन हेनेसी प्यारी पत्नी, माँ और दोस्त
इतने युवा कि हम दोस्ती की इस भयानक विडम्बना को समझ नहीं पाए थे।
कि आप किसी से जितनी गहराई से प्यार करते हैं, उनके चले जाने पर उतनी ही ज़्यादा तकलीफ़ होती है।
नैंसी
इतनी बार दिल टूट जाने के बाद इंसान ख़ुद को
सबसे अलग कर लेना चाहता है।
लेकिन हम यही ग़लती करते हैं।
प्यार के लिए दरवाज़े खुले रखना जोखिम के बावजूद ज़रूरी है।
उस गहन सुख और अपनेपन को महसूस करने की कोशिश करते रहने के लिए।
जूनिपर की जन्मदिन की पार्टी दोपहर दो बजे
प्यारी जूनी के लिए एलेनॉर आंटी की तरफ़ से
मैं कहना चाहूँगी कि हमने जो भी दर्द झेला, वह एक तोहफ़ा था।
कि उसने हमें सिखाया कि हम कितने मज़बूत हैं।
हम कितनी अच्छी तरह ख़ुद को सम्भाल सकते हैं।
लेकिन हमने जो कुछ भी झेला, उसके बाद, हमारे बीच का रिश्ता कभी नहीं टूट सकता।
हमारी दोस्ती बहुत ताक़तवर है।
कोई भी मुश्किल इसका कुछ नहीं बिगाड़ सकती।
कम से कम अभी के लिए।
उप-शीर्षक अनुवादक : पुनीत कुसुम